《病里思听音乐戏呈诸公》
明代·茅维

绕篱黄蝶隐秋花，病里闲情遣狭斜。
伎作东山怀谢傅，笛吹古狭忆桓家。
那堪残曲歌《金缕》，敢向今时斗丽华。
红烛最娇丸髻妓，胡床企脚听琵琶。

作者简介：浙江归安人，字孝若。茅坤子。工诗，亦善作杂剧。与臧懋循、吴稼竳、吴梦旸称四子。不得志于科举，以经世自负，尝诣阙上书，希得召见。陈当世大事，不报。有《嘉靖大政记》、《论衡》、《表衡》、《策衡》、《十赉堂集》。